google/wiki40b huggingface dataset:
Trichomauesia

Utseende

En middelsstor, svart trebukk, hodets fremre del og den innerste halvdelen av lårene er gule. Antennene har påfallende, lange, stive hår som danner en brem på innersiden av de fem innerste leddene, som er forstørrede. Antennene er noe lengre enn kroppen. Pronotum er mye bredere enn langt, med en butt tann midt på hver sidekant. Dekkvingene er litt læraktige, bredest nær spissen.

Utbredelse

Arten er bare kjent fra Fransk Guyana.
Meldemåler

Utseende

En middelsstor (vingespenn 25 – 34 mm), slank, gulbrun måler. Antennene er trådformede hos begge kjønn. Forvingen er forholdsvis smal med blekt gulbrun grunnfarge, ved roten mørkere brun. Rundt midten av vingen er det et bredt, brunt (i alle fall litt mørkere enn grunnfargen) tverrbånd. Dette er litt lysere i midten og har flere smale, brune tverrstriper. Det er omtrent en og en halv gang så bredt ved forkanten av vingen som ved bakkanten, og på yttersiden rundt midten er det trekantet utbuktet. I vingespissen har den en kort, svart skråstrek. Bakvingen er silkeaktig hvit, bakhjørnet litt mørkere. Larven er litt knudrete og mørkebrun på ryggen, buken er blekt brunaktig.

Levevis

Arten finnes i byområder, hager, på dyrket mark og på andre steder der larvens næringsplanter, melder (Chenopodium spp. og Atriplex spp.) vokser. De voksne sommerfuglene flyr i juni – juli.

Utbredelse

Arten finnes i så godt som hele Europa, og også i Nord-Asia. I Norge er den funnet nord til Nord-Trøndelag.
VM i amerikansk fotball 2011

Verdensmesterskapet i amerikansk fotball 2011 var det 4. verdensmesterskap i amerikansk fotball. Det ble avholdt mellom 8. 8. og 16. juli. Verdensmesterskapet ble avholdt i tre byer i Østerrike; Wien, Innsbruck og Graz. Finalene ble avholdt i Wien.
Østerrike var automatisk kvalifisert som vertsnasjon sammen med den regjerende mesteren USA. De fire regionene i IFAF; Asia, Europa, Oseania og Pan-Amerika avholdt kvalifiseringer. Antallet deltakere ved IFAF-kongressen i 2009 var høyere enn noen gang tidligere. Møtet bestemte vertsnasjonen.
Amucallia citrina

Utseende

Middelsstore og brungule trebukker. Antennene er tynne og vanligvis lengre enn kroppen. Pronotum er tønneformet uten tenner på sidene, betydelig smalere enn de parallellsidige dekkvingene. Beina er slanke.

Utbredelse

Arten er utbredt i Guyana.
Københavns navn

Københavns navn kan spores tilbake til middelalderen, da byen på gammeldansk het Køpmannæhafn, et navn som skulle bety «kjøpmennenes havn», et uttrykk for den betydningen kjøpmennene hadde for byen på dette tidspunktet. Den danske stavemåten av navnet ble endret fra Kjøbenhavn til København i 1906. (Den eldre stavemåten er fortsatt i bruk i en rekke firmanavn m.m.)
Byen omtales første gang i 1043 under navnet Havn (Hafnæ, seinere latin Hafnia), da det i Knytlingasagaen fortelles at Svend Estridsen hadde flyttet dit, etter at han var blitt slått av Magnus den gode. I senere kilder brukes navnet Kaupmannahafn eller Saxos Domus Mercatorum, som begge betyr «kjøpmennenes havn», og som det nåværende navnet stammer fra.
Det norske navnet København er det samme som på dansk. En rekke andre navn som bygger på det opprinnelige danske navnet på byen brukes på forskjellige språk. Som eksempler kan man nevne tysk og nederlandsk Kopenhagen, engelsk Copenhagen, fransk, portugisisk og spansk Copenhague, latin Hafnia, italiensk Copenaghen, svensk Köpenhamn, ungarsk Koppenhága, finsk Kööpenhamina, tsjekkisk Kodaň, polsk Kopenhaga, russisk Kопенга́ген (Kopengagen) og islandsk Kaupmannahöfn.
Den latinske utgaven av navnet ble for øvrig i 1923 grunnlaget for navngivingen av det nyoppdagede grunnstoffet hafnium, ettersom oppdagelsen skjedde på det nåværende Niels Bohr-instituttet.
Den opprinnelige latinske betegnelsen for byen er Hafn eller Hafnæ, mens Hafnia først er kommet til senere.
Norgesmesterskapet i boksing 2005

Norgesmesterskapet i boksing 2005 ble arrangert 4.-6. mars i Trondheim. NM for menn og kvinner ble for første gang arrangert sammen.
Kongepokalene ble vunnet av Henriette Birkeland Kitel og Nikita Dubunin. Forbundspokalene ble vunnet av Kari Jensen og Boye Nørve. Beste klubb ble Oslo BK.
Channel gasskraftverk

Channel gasskraftverk er et varmekraftverk i Pasadena i Texas, USA. Anlegget har en installert produksjonskapasitet på 608 MW, med 2 kogenerasjons-gassturbiner. Operatør er energiselskapet Calpine Corp. 
Kraftverket stod ferdig utbygd i 2001. Brenselkilden er naturgass.
Psychopsidae

Utseende

Middelsstore til store (forvingen 10–35 mm), bredvingede nettvinger. Kroppen har et silkeaktig skinn, mange arter kan ligne på møll.
Larvene har påfallende store hoder med svære, sigdformede kjever, hodet inkludert kjevene utgjør nær halve kroppslengden. Det er grovt punktert og har spisse vorter på sidene. Øynene er redusert til enkle øyeflekker, antennene er forholdsvis lange og trådformede. Beina er middels lange, bakkroppen jevnt avsmalnende bakover.

Liv og utvikling

Svært lite er kjent om denne familiens biologi. Eggene legges på barken av trær og dekkes med et ukjent sekret. I Australia har man funnet larvene under løs bark, mest trolig er de rovdyr som ligger på lur og fanger passerende byttedyr. Larveutviklingen går gjennom tre larvestadier og kan ta to år. Den utvokste larven spinner seg inn i en kokong av to lag silke.

Utbredelse

Familien forekommer i Afrika sør for Sahara, Sørøst-Asia og Australia. I tillegg kjenner man fossile arter fra Nord-Amerika og Europa.
Anubis

Skildring

Anubis fremstilles ikonografisk ofte med menneskekropp, men med en sjakals hode og løvemanke. Han kan også fremstilles som en sjakal alene, ofte sittende eller liggende på toppen av en grav. Dette understreker gudens rolle som den som leder den døde fra denne verden til den neste. Anubis nøt stor anseelse i oldtidens Egypt som de dødes beskytter. Da spiller han og med en større rolle enn Osiris, den mektige fruktbarhetsguden, etter hvert blir han likevel stilt i skyggen av denne. I senere tider ble han ofte regnet som en sønn av Osiris og Nephthys. 
Anubis førte de døde til dødsriket, og opptrådte sammen med Osiris i begravelseshøytidligheter. Sammen med Osiris felte han også dom over de døde, ved å veie den dødes hjerte mot en fjær fra rettferdighetens gudinne, Maat. Dersom hjertet var tyngre enn fjæren, skulle den døde slukes. Dersom hjertet var lettere enn fjæren, skulle den døde få gå inn i etterlivet.
Hovedsetet for Anubis-dyrkingen var i Mellomegypt, blant annet i byen Siut eller Asyut, hvor sjakalen ble holdt som hellig dyr.  Byen ble derfor kalt Lykopolis, «ulvebyen», av grekerne. Det fantes også to mindre steder der Anubis ble tilbedt som ble kalt Kynopolis, «hundebyen».
For mange århundrer siden var Anubis den fremste guden over de døde. Senere da Osiris’ rolle forandret seg fra vegetasjonsgud til dødsgud, sto Osiris i høyere i rang enn Anubis. Men Anubis hadde fremdeles en viktig rolle i begravelsesritualene, og ble regnet som sønn av Osiris og Nephtys. Det var Anubis, hjulpet av sin mor og tante, Nephtys og Isis, som balsamerte den myrdede Osiris’ kropp, og oppfant den kjente metoden å kle kroppen i bandasjer, og å formulere balsameringsoljene. Som Osiris’ balsamer, ble Anubis også guden for balsamerer.
Guden Wapwawet var ganske lik Anubis. Han var også de dødes gud, og hadde et hundehode som var hvitt i fargen.

Sjakal-teorien

Den såkalte sjakal-teorien er helst basert på anatomiske studier av avbildinger av Anubis, gjerne gjort og mest støttet av egyptologer og andre som studerer den gamle egyptiske kulturen. Den sjakalen som er mest lik Anubis er svartryggsjakalen, men det har aldri vært ført bevis for at denne har eksistert nord for det sørlige Etiopia. I Egypt finnes kun gullsjakal, men anatomisk passer denne dårlig inn i det bildet som er skapt av Anubis. Gullsjakalen mangler de karakteristiske store ørene og er heller ikke like slank. Det er også tenkelig at Anubis kan ha vært gjort i bildet av en type urhund, tilsvarende  tesem. Denne teorien støttes imidlertid ikke av like mange. I senere tid er det imidlertid blitt foreslått at Anubis faktisk er en egyptisk sjakal, som faktisk er en afrikansk ulv.
Tusten skiheiser

Tusten skiheiser er et alpinanlegg på fjellet Tussen i utkanten av Molde. Anlegget har tre T-krokheiser, i tillegg til én tallerkenheis, og femten nedfarter i forskjellige vanskelighetsgrader, hvorav én svart, tre rød, sju blå og tre grønne. Fire nedfarter på tilsammen 3000 meter er flombelyst, hvorav 2000 meter kan dekkes med kunstig snø.
Tusten var arena for utforkonkurransen i norgesmesterskapet i alpine grener i 1981.
Krise (1928)

Mottakelse

Afteposten skrev «I filmen Krise spiller Brigitte Helm som vanlig utmerket». Morgenposten mente "Birgitte Helm spiller ypperlig. Hun har ikke bare et interessant og levende ansikt. Hun har også talent." Og dagbladet hevdet: "Krise er interessant fordi Brigitte Helm er det".
Puranaene

Flere typer purana

De fleste puranaer legger vekt på en særskilt religiøs personlighet, og setter denne inn i en bredere religiøs og historisk ramme. Det finnes derfor Shivaittiske puranaer, Shakti-puranaer osv. Tradisjonelt skal det ha vært 18 sentrale Mahapuranaer, fordelt med seks dedikert til Brahma, seks til Vishnu og seks til Shiva. Det er ingen enighet om hvilke tekster som utgjør disse atten, og en opptelling har konkludert med at det etter alt å dømme finnes tjue Mahapuranaer. En annen sortering av atten, som beskrives i Padma-Purana er etter de tre kategoriene (gunas): sattva, rajas og tamas (sannhet, lidenskap, uvitenhet).
Den mest populære og oftest siterte er Bhagavata-Purana, som forteller om Vishnus ti avatarer. I Markandeya-Purana finnes Devimahatmya, hyllesten til Gudinnen. Shiva-Purana og Vishnu-Purana er også blant de viktigste.
I tillegg til de 18 (20?) høye mahapuranaene finnes også 18 Upapurana, en lavere kategori. Dessuten finnes Sthala Puranas, som forteller om de enkelte templers historie, og Kula Puranas, som skildrer kastene.

På norsk

Et lite utvalg fra fem av puranaene er oversatt og publisert på norsk i Bhagavadgita og andre hinduistiske skrifter i serien Verdens Hellige Skrifter; nr 3. Bokklubben, 2001.
Det store opprøret 1936–1939

Det store opprøret 1936–1939 var en frigjøringskamp for araberne som ville bli fri for det britiske mandatstyret i Palestina. Dette var påtvunget dem etter en beslutning i Folkeforbundet i 1922. Opprøret som startet i 1936 var det siste av flere opprør mot mandatmakten.

Bakgrunn for militante aksjoner

En vedvarende og stor immigrasjon av jøder til Palestina var den viktigste årsak for det som utviklet seg til et voldelig opprør. Antisemittismen fordrev jødene fra mange europeiske land. Jødene hadde ressurser og kjøpte opp land fra fattige arabiske bønder som til dels ble arbeidsledige eller søkte dårligere betalt arbeid i byene. Langvarige protester mot immigrasjonen fra den arabiske befolkning fra 1920-årene og framover hjalp ikke. Hovedgrunn - britene hadde lovet å bidra til å etablere et «jødisk hjem» i Palestina. Dette skapte stor forbitring og sinne i den arabiske befolkning. Og etter hvert opprør. Tall for jødenes immigrasjon til Palestinamandatet fra 1882 til 1903: 35.000/ Fra 1904 til 1914: 40.000/ Fra 1919 til 1923: 40.000/ Fra 1924 til 1929: 82.000/ Fra 1929 til 1939: 174.000

Politikk og voldsbruk

Jacob Norris forskningsarbeid dekker samspillet mellom kolonimakt og bruk av militær vold. Ved bruk av militærets egne kilder finner han unødig brutalitet av politi og soldater. Et eksempel er som følger: I forbindelse med politiets husundersøkelser på jakt etter våpen og terrorister ble kvinner og eldre menn satt i bur i sola uten vann i flere dager. 8 personer døde av utmattelse. Norris gir flere eksempler på overdreven maktbruk og vold. Matthew Hughes skriver i sin artikkel «Lawless was the Law»: I 1936 sprengte britiske militære 220 hus i filler i gamlebyen i Jaffa. 6000 mennesker ble hjemløse. Familiene som bodde der fikk beskjed bare noen timer tidligere at de måtte rømme sine hus.

Avslutningen

Britene satte inn 20.000 ekstra soldater og knuste opprøret i løpet av i løpet av forsommeren 1939. En ny offisiell politikk for Palestina (White Paper) kom i mai 1939 hvor britene balanserte løsningen mellom arabere og jøder. Denne begrenset jødenes immigrasjon og hvor arabere innen 10 år skulle få en egen, selvstendig palestinsk stat. Dette var et sjokk for jødene som hadde halt andre ambisjoner. Men dette er en annen historie som ikke får sin forklaring her.
P7 Kristen Riksradio

P7 Kristen Riksradio, eller bare P7 som den også kalles, er en riksdekkende radiostasjon som har hatt sendinger i Norge siden 10. mars 1997. Stasjonens formål var å bygge opp et radioalternativ med kristne verdier.
Tradisjonelt har radiostasjonen hatt egne sendinger via satellittradio, men siden oktober 2005 har kanalen kun sendt over ett nettverk av lokalradiostasjoner rundt om i landet.
P7 Kristen Riksradio har sendinger 24 timer i døgnet og samarbeider med Evangeliesenteret, Familie & Medier, Frelsesarméen, IBRA, Indremisjonsforbundet, Kristent arbeid blant blinde og svaksynte og Kristen muslimmisjon. Kanalen har 3 ansatte og kontoradresse i Straume.
Hong'an

Hong'an (kinesisk: 红安县; pinyin: Hóng'ān Xiàn), tidligere Huang'an, er et fylke i byprefekturet Huanggang i provinsen Hubei i Folkerepublikken Kina. I 1999 var befolkningen på 668 304 innbyggere.
Hong'an kalles gjerne «generalenes fylke» ettersom flere enn 400 armegeneraler har stammet herfra, og en rekke andre militære ledere, blant dem den tidligere president Li Xiannian (1909–1992).
Skjæbnens søn

Handling

Sigøynerhøvdingen forbanner og bortviser sin datter, Ayla, når hun har fåẗt et barn med en mann som ikke tilhører stammen. Med den nyfødte sønnen på armen kommer hun til et stort gods. Kanskje noen der vil forbarme seg over barnet? Ayla'legger det fra seg på en benk og gjemmer seg. Grevinne Julie bor på godset og har en nyfødt sønn som er syk. Hun  oppdager Ayla og hennes barn og gir dem husvære. Om natten dør Julies sønn. Hun lar det døde barnet gli ned i sjøens mørke vann. Ayla skjenker henne sitt barn. Som et minne av sønnen får hun en medaljong av Julie.
Grevinnen dør 35 år senere. Hun etterlater seg et brev, hvor det står at Roberts egentlige mor var en sigøynerinne og at hun fikk en medaljong som minne av sin sønn. Det blir alment forventet at den politisk meget aktive Robert skal bli utnevnt til ny utenriksminister.  Max, Roberts troløse tjener, oppdager brevet om Roberts egentlige opphav. Han tilbyr det til Roberts farlige politiske motstander, von Volmar, som ikke tviler et øyeblikk på å bruke brevet for å komme ham til livs.
Politikere fra ulike leire, også von Volmar, rådspør gjerne spåkvinnen Madame de Thèbes. Hun tar et avtrykk av von Volmars hånd og spår ham i den, projisert i et forstørret format på veggen. Madame de Thèbes peker på håndens linjer og sier: «Det ligger håp om en stor politisk seier i denne hånd.»
Samtidig har Robert og von Volmars datter Louise blitt interessert i hverandre. Louise hører - uten at faren ser henne - hans planer om å komme Robert til livs ved hjelp av det stjålne brevet og skynder seg for å advare ham.
Madame de Thèbes har kommet i vanskeligheter og blir truet med husransakelse. Hun går igjennom sine eiendeler og finner medaljongen, som er beviset på at hun er Roberts mor. Den må ikke komme i urette hender. Når Madame de Thèbes får vite at Louise og hennes sønn elsker hverandre, sender hun medaljongen til Louise og ber henne om å ta godt vare på den.
I parlamentet blir Roberts utnevnelse til utenriksminister offentliggjort. Motstanderen von Volmar reiser seg og kaller ham en lykkesøker og sønnen til Madame de Thèbes. Store tumulter bryter ut. Madame de Thèbes roper fra galleriet: «Han lyver! Jeg er ikke grev Roberts mor!» Deretter synker hun sammen. Alle samler seg rundt den bevisstløse kvinnen. Robert og von Volmar blir forsonet. I morens dødsøyeblikk får Robert medaljongen i hånden og forstår alt sammen.

Filmen i dag

En tintet nitratkopi - med franske mellomtitler - ble gjenfunnet i 2004. Fra denne kopien ble det tatt duplikatnegativ og visningskopier med svenske mellomtitler.
C-3PO

C-3PO er en figur i det fiktive Star Wars universet som er laget av Anakin Skywalker 32 BBY før handlingen som beskrives i Star Wars Episode I: Den skjulte trussel. Han er en protokolldroide. I Star Wars Episode IV: Et nytt håp skryter han selv av at han kan kommunisere flytende "i over seks millioner former for kommunikasjon". Han har også en stjerne på Hollywood Walk of Fame.
Bogo City

Bogo City er en filippinsk by i provinsen Cebu. 
Under folketellingen i 2007 kom man til et befolkningstall på 69 123.
Adolphe-Louis-Albert Perraud

Bakgrunn

Adolphe Perraud var en dyktig student ved lycéene Henri IV og St Louis i Parid, og begynte så ved École Normale, der han ble sterkt influert av Joseph Gratry. I 1850 hdikret han et  fellowship i historir og underviste i to år ved lycéet i Angers. 
I 1852 oppgav han lærerkarrieren for å bli prest. Han vendte tilbake til Paris der han sluttet seg til Oratoriet, som på den tid ble reorganisert av Gratry og abbé Pététot, sognepresten i St Roch.

Prest

Etter sin prestevielse i 1855, etter et opphold i Roma, ble han utnevnt til professor i historie og religionsprefekt ved et petit seminaire i St. Lô som oratorianerne da nettopp hadde fått ansvaret for. Han viet seg også til forkynnelsen, og ble for denne oppgave snart hjemkalt til Paris. 
I 1860 besøkte han Irland, hvorpå han forfattet 'Études sur l'Irlande contemporaine (Paris, 1862). I 1865 forsvarte han en teologisk dissertasjon ved  Sorbonne, der han i 1866 ble professor i kirkehistorie og utmerket seg i sin undervisning om protestantismens historie. Han ble i 1870 utnevnt av Émile Ollivier til medlem av komiteen for høyere utdannelse. 
I 1870 ble han feltprest i marskalk MacMahons hær, og etter den fransk-preussiske krig preket han i kirkene St Philippe du Roule og St Augustine i Paris.

Biskop

Han ble biskop av Autun i 1874 til tross for sine liberale tendenser, og interesserte seg spesielt for den arbeidende manns kår. Etter gruvekatastrofen i  Montceau les mines, som kostet 22 gruvearbeidere livet, var det han som prekte ved begravelsen; han gav flere fasteprekener i sin katedral og prete ved begravelsene til kardinal Guibert, kardinal Lavigerie og marskalk MacMahon. 
Perraud var aktivt opptatt av forbedringen av prestestudienes. I denne forbindelse vakte hans preken (1879) om «kirken og lyset» stor oppsikt; etter Brusselskongressen (1894) ble han honorarpresident for Selskapet for fremme av de høyere prestelige studier. Hsn ble innvalgt i Académie française i 1882 for å overta etter Henri Auguste Barbier; i 1885 ønsket han Victor Duruy velkommen, og i 1889 talte han om dygdenes velsignelser. 
Han var blitt generalsuperior for oratorianerne i 1884, men trakk seg fra dette verv i 1901 for ikke å måtte undertegne på en søknad om autorisasjon for sin kongregasjon.

Kardinal

Han ble gjort til kardinal in petto den 16 januar 1893; kreeringen ble publisert i konsistoriet i 1895. Ved pavevalget i 1903 fikk han energisk ut mot kampanjen for å få utelukket kardinal Mariano Rampolla del Tindaro, anført av erkebiskop Jan Puzyna av Krakow i den østerrikske regjerings navn.
Hans Engnestangen

Skøytekarriere

Engnestangen tilhørte sammen med Ivar Ballangrud og Michael Staksrud den såkalte Hadelandstrioen. Som ung var han en del av arbeideridrettsbevegelsen, og 19 år gammel vant han både 500 og 1 500 m under vinterspartakiaden på Bislett. Han ble også norsk arbeideridrettsmester tre år på rad. I 1931 flytta han til Hamar, der han bodde hos og trente under Peter Sinnerud, og han representerte seinere Hamar Idrettslag.
Han vant 8 distanseseire på 500 og 1 500 m i internasjonale mesterskap, og i 1933 ble han også verdensmester sammenlagt – hans eneste internasjonale tittel. Mellom 1931 og 1938 ble han seks ganger blant de seks beste i EM og VM. Ofte valgte han imidlertid å trekke seg fra 10 000 m, tross god plassering etter tre løp. Han ble to ganger norsk mester (1937 og 1938). Han fikk Morgenbladets gullmedalje for sine meritter i 1938.
Engnestangen deltok i to OL, men uten suksess. I Lake Placid i 1932 mestra han ikke den spesielle kvartettstarten, og fikk en fjerdeplass i finaleheatet som beste plassering. Foran OL i Garmisch-Partenkirchen var han stor favoritt på 500 m. Men den sprø isen på Rießersee passa dårlig for Engnestangens kraftige skyv, og han falt. På 1 500 m fikk han en 8.-plass.

Under krigen

Hans Engnestangen var blant de få skøyteløperne som ikke deltok i idrettsboikotten under okkupasjonen. Vinteren 1942 deltok han ikke bare i stevner i Norge, men også i landskampen Tyskland–Norge i Klagenfurt. Juli 1942 var han idrettsinstruktør på et 3-ukers lagførerkurs i Alta for om lag 60 gutte-elever i alderen 14-18 år (unghirden) og alle elevene ble hentet fra NSUFs egne rekker. Den 12. januar 1944 ble det publisert i Åndalsnes avis et innlegg av Hans Engnestangen med tittelen: Hvorfor jeg er medlem av NS.

Meritter

Mellom 1933 og 1938 satte han tre ganger verdensrekord på 500 m og en gang på 1 500 m i Davos. Tidene 41,8 (5. februar 1938) og 2.13,8 (29. januar 1939) ble stående inntil de ble sletta av russiske løpere på Medeobanen i januar 1952.
Fédération internationale de gymnastique

Aldersregler

FIG står ansvarlig for å avgjøre om gymnaster er gamle nok til å delta i Olympiske leker. Til tross for kontroverser rundt alderen til den kinesiske turneren He Kexin og fire andre lagvenninner under Sommer-OL 2008, har IOC godtatt FIGs godkjenning av utøvernes alder.
Ventetidsgarantien

Ventetidsgarantien er en norsk ventetidsgaranti for barn og unge som har psykiske lidelser og/eller rusproblemer.
Ifølge ventetidsgarantien skal ingen i denne gruppen vente i mer enn ti virkedager innen det har blitt avklart om de har rett til nødvendig helsehjelp.
Ifølge ventetidsgarantien skal behandlingen begynne innen 65 virkedager.
Dersom garantien om behandling blir brutt, kan en som pasient rette en klage til den institusjonen som behandler. Dersom ikke klagen blir fulgt opp, kan en rette en klage til NAV Pasientformidling. Den institusjonen som har brutt garantien får da kort tid til å gi en behandling. Dersom den ikke greier det, må institusjonen betale for likeverdig behandling i Norge eller i utlandet.
I snitt må barn og unge vente i 76 dager på behandling eller utredning innen psykisk helsevern. Tallet er hentet fra første tertial i 2008. Tilsvarende tall for samme periode i 2007 var 76 dager.
Det er store ulikheter mellom de forskjellige helseforetakene. Helse Vest har lengst ventetid, hvor barn og unge må vente i 97 dager. Helse Sør-Øst har kortest ventetid, hvor barn og unge må vente 64 dager i snitt.
Nye 48 timer

Handling

Reggie Hammond (Eddie Murphy) løslates etter fem år i fengsel, men siden han tystet har to leiemordere fått i oppdrag å likvidere ham. Dette får politimannen Jack Carter (Nick Nolte) greie på når han finner et bilde av Reggie på en leiemorder han har skutt. Leiemorderen jobber for en narkobaron som går under kallenavnet Iceman. Carter er på jakt etter denne personen, og skjønner nå at Reggie må vite hvem denne narkobaronen er. Reggie må beskyttes til han får identifisert Iceman.